b'\n_START_ARTICLE_\nLuliang\n_START_PARAGRAPH_\nLuliang (kinesisk: \xe9\x99\x86\xe8\x89\xaf\xe5\x8e\xbf; pinyin: L\xc3\xb9li\xc3\xa1ng Xi\xc3\xa0n) er et fylke i provinsen Yunnan i Folkerepublikken Kina. Det ligger i byprefekturet Qujing._NEWLINE_Befolkningen var p\xc3\xa5 567\xc2\xa0057 innbyggere i 1999, og var ved utgangen av 2004 steget til ca. 610\xc2\xa0000._NEWLINE_Fylket har et areal p\xc3\xa5 2.096 km\xc2\xb2.\n_START_SECTION_\nCuan-Longyan-stelen\n_START_PARAGRAPH_\nCuan-Longyan-stelen (\xe7\x88\xa8\xe9\xbe\x99\xe9\xa2\x9c\xe7\xa2\x91) er en viktig gravstele som ble oppsatt i Luliang. Den stammer fra 458 under Liu-Song-dynastiet (420-479) under S\xc3\xb8rdynastienes tid. Stelen st\xc3\xa5r inne i Zhenyuanpu folkeskole, 14 km s\xc3\xb8r for fylkessenteret i Zhongshu._NEWLINE_Steinstelen minnes den lokale mandarinen Cuan Longyan, og ble gjenoppdaget i 1826 av den h\xc3\xb8yl\xc3\xa6rde Ruan Yuan, som da var Qing-dynastiets guvern\xc3\xb8r av Yunnan og Guizhou. Det som gj\xc3\xb8r denne stelen s\xc3\xa5 viktig, er dens kalligrafi; den er interessant for studiet av utviklingen av kinesisk skrift og skrivekunst. Den er i regelskrift, men vitner om en overgangsfase i utviklingen mot kanselliskrift._NEWLINE_Stelen ble beskyttet i 1961 som kulturminne.\n_START_SECTION_\nSamferdsel\n_START_PARAGRAPH_\nKinas riksvei 326 l\xc3\xb8per gjennom omr\xc3\xa5det. Den begynner i Xiushan i Chongqing og g\xc3\xa5r mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.'